Παράγοντες εκτός τιμής από τους οποίους εξαρτάται η υιοθέτηση της ολοκληρωμένης λαχανοκομίας στην Κρήτη
Creators: name: Μπίστολα, Ελένη Ιωάννη
Publisher: name: Aristotle University of Thessaloniki
Year: 2008
Subjects: Ολοκληρωμένη λαχανοκομία
Κρήτη
Κηπευτικά
Υπόδειγμα logit
Βιολογική λαχανοκομία
Πιστοποίηση
Complete vegetable gardening
Crete
Logit model

description: Τα τελευταία χρόνια η ανάγκη για κατανάλωση αγροτικών προϊόντων που διακρίνονται για την ασφάλεια και την ποιότητα τους είναι ιδιαίτερα έντονη. Οι καταναλωτές απαιτούν, από όλους τους εμπλεκόμενους στη διατροφική αλυσίδα, την εφαρμογή όσο τον δυνατόν υψηλών ποιοτικών προτύπων, έτσι ώστε να διασφαλιστεί η ασφάλεια, η υγιεινή και η θρεπτικότητα των παραγόμενων αγροτικών προϊόντων. Η Ε.Ε. επίσης, με την τελευταία τροποποίηση της ΚΑΠ δίνει ιδιαίτερη έμφαση στην ικανοποίηση των προσδοκιών των καταναλωτών όσον αφορά στην ποιότητα και την ασφάλεια των παραγόμενων προϊόντων, στην καλή μεταχείριση των ζώων και στην προστασία του περιβάλλοντος. Η εφαρμογή Συστημάτων Ποιότητας άρρηκτα συνδεδεμένων με τα επιστημονικά δεδομένα, την έρευνα, τις ανάγκες της αγοράς, τις φιλοπεριβαλλοντικές πρακτικές και τις ανάγκες των καταναλωτών, μπορούν να είναι σε θέση να ικανοποιήσουν τα κελεύσματα της εποχής. Στη συγκεκριμένη εργασία εξετάζονται οι παράγοντες εκτός της τιμής από τους οποίους εξαρτάται η υιοθέτηση της ολοκληρωμένης και βιολογικής λαχανοκομίας στην ευρύτερη περιοχή της Κρήτης. Η χρησιμοποιούμενη μεθοδολογία περιλαμβάνει την προσέγγιση των πραγματικών λόγων που ωθούν στην αλλαγή του τρόπου καλλιέργειας (από τη συμβατική στην πιστοποιημένη) μέσω των στάσεων των παραγωγών και των συνθηκών που επικρατούν στον τομέα των κηπευτικών τόσο στο στάδιο της παραγωγής όσο και σε αυτό της εμπορίας. Εργαλείο της έρευνας είναι κατάλληλο ερωτηματολόγιο που περιλαμβάνει την περιγραφή των γεωργικών εκμεταλλεύσεων και των καλλιεργειών στην κάθε περιοχή, τις απόψεις των ερωτώμενων για τις εναλλακτικές μορφές γεωργίας και την πιστοποίηση των αγροτικών προϊόντων, την στάση τους απέναντι στο περιβάλλον και τα κοινωνικοοικονομικά χαρακτηριστικά τους. Η στατιστική ανάλυση περιλαμβάνει τον προσδιορισμό τον παραγόντων που επηρεάζουν στην υιοθέτηση της βιολογικής και ολοκληρωμένης λαχανοκομίας με την περιγραφική ανάλυση του ερωτηματολογίου και την εκτίμηση τριών logit υποδειγμάτων όπου το τρίτο προέρχεται ύστερα από εκτίμηση των δύο προηγούμενων. Η εξαρτημένη μεταβλητή και στα τρία, είναι ίδια και αφορά την κατηγορία καλλιέργειας (συμβατική ή πιστοποιημένη). Διαφέρουν στις ανεξάρτητες μεταβλητές που σχετίζονται με τα κοινωνικά χαρακτηριστικά των ερωτώμενων, χαρακτηριστικά των εκμεταλλεύσεων και την υπάρχουσα κατάσταση στην περιοχή. Τα αποτελέσματα της έρευνας φανερώνουν πως ο περιορισμός της μόλυνσης του περιβάλλοντος, η μειωμένη χρήση φυτοπροστατευτικών ουσιών και ο περιορισμός του κινδύνου για την υγεία, είναι οι βασικότεροι παράγοντες από τους οποίους εξαρτάται η υιοθέτηση της ολοκληρωμένης και βιολογικής γεωργίας στην Κρήτη.
description: In recent years, the need to consume agricultural products known for their safety and quality has become particularly strong. The application of Quality Standards that are unbreakably related to scientific data, research, the market's needs, environment friendly practices and the consumers' needs may be able to satisfy today's calls. The specific project examines the factors, besides the price, on which depends the adoption of complete vegetable gardening in the area of Crete. This research's tool is the appropriate questionaire that includes the description of agricultural exploitations and the producers' views. The extraction of results is based on the answers' descriptive analysis and the evaluation of logit models. According to this research's results, the reduction of environmental pollution, the limited use of pesticides and the limitation of the risk for health, are the basic factors on which depends the adoption of complete vegetable gardening in Crete.